钦定古今图书集成/明伦汇编/氏族典/第116卷 > 《王圻续文献通考》 > 甄权
## 钦定古今图书集成/明伦汇编/氏族典/第116卷 > 《王圻续文献通考》 > 甄权

按《唐书甄权传》：权，许州扶沟人。以母病，与弟立言究
习方书，遂为高医。仕隋为秘书省正字，称疾免。鲁州
刺史厍狄嵚风痹不得挽弓，权使彀矢向堋，立鍼其
肩隅，一进曰：“可以射矣。”果如言。贞观中，权已百岁，太
宗幸其舍，视饮食，访逮其术，擢朝散大夫，赐几杖衣
服。寻卒，年一百三岁。所撰《脉经》《针方》《明堂》等图传于
时。